მალკოლმ იანგი

მალკოლმ მიჩელ იანგი (დ. 6 იანვარი, 1953 — გ. 18 ნოემბერი, 2017) — შოტლანდიური წარმოშობის ავსტრალიელი მუსიკოსი და სიმღერების ავტორი. ფართოდ ცნობილი, როგორც ავსტრალიური ჰარდ-როკ ბენდის, AC/DC-ის, თანადამფუძნებელი, რითმ-გიტარისტი, ბექვოკალისტი და სიმღერების ავტორი. ის ბენდის უცვლელი წევრი იყო მისი დაარსებიდან 2014 წლამდე, თუ არ ჩავთვლით 1988 წლის ხანმოკლე პაუზას. 2014 წელს იანგი ბენდიდან ჯანმრთელობის პრობლემების გამო წავიდა. როგორც AC/DC-ის წევრი, ის როკ-ენ-როლის დიდების დარბაზში 2003 წელს შეიყვანეს."AC/DC". როკ-ენ-როლის დიდების დარბაზი.

იმის მიუხედავად, რომ მისი უმცროსი ძმა ანგუსი უფრო ფართოდ ცნობილია, მალკოლმი იყო AC/DC-ის არანაკლები წამყვანი ძალა და ლიდერი. როგორც რითმ-გიტარისტი, მალკოლმ იანგი იდგა ბენდის მუსიკალური ბგერისა და მრავალი სიმღერის გიტარის რიფის უკან, რომლებიც ძმასთან თანამშრომლობით დაწერა.

მალკოლმ იანგმა AC/DC 2014 წლის შუა პერიოდში დატოვა, რათა დემენციისთვის ემკურნალა."AC/DC guitarist Malcolm Young is in hospital, says bandmate Brian Johnson". The Guardian"AC/DC's Malcolm Young Has Dementia". People. 30 September 2014.  ბენდმა განაცხადა, რომ, მალკოლმის სურვილით, მისი წასვლის მიუხედავად, ისინი გააგრძელებდნენ მუსიკის შექმნას.Roberts, Lesley (19 October 2014). "WHOLE LOTTA ROYSTON: WRITER HAILS ROCK BRUVS AS HOME CITY URGED TO HONOUR THEM; How Glasgow Forged Superstar Rockers' Heavy Metal". Sunday Mail. გვ. 36. იმავე წლის სექტემბერში ბენდის მენეჯმენტმა განაცხადა, რომ მალკოლმი AC/DC-ის აღარ დაუბრუნდებოდა, იანგი 2017 წლის 18 ნოემბერს დემენციით გამოწვეული გართულებისგან გარდაიცვალა. "AC/DC guitarist Malcolm Young dies at 64". BBC News. 18 November 2017. 

 სქოლიო 

კატეგორია:დაბადებული 1953
კატეგორია:დაბადებული 6 იანვარი
კატეგორია:გარდაცვლილი 2017
კატეგორია:გარდაცვლილი 18 ნოემბერი
კატეგორია:XX საუკუნის ავსტრალიელი მუსიკოსები
კატეგორია:XXI საუკუნის ავსტრალიელი მუსიკოსები
კატეგორია:APRA-ს ჯილდოს მფლობელები
კატეგორია:ავსტრალიელი მამაკაცი მუსიკოსები
კატეგორია:ავსტრალიელი სიმღერების ავტორები
კატეგორია:რიტმ-გიტარისტები
კატეგორია:როკ-ენ-როლის დიდების დარბაზში შესული შემსრულებლები